|  |
| --- |
| **Undervisningsutvalget** |

Dato: 3. juni 2016

Referat fra møte 4 i Undervisningsutvalget 19.mai 2015

Tilstede: Dag Langmyhr, Jo Herstad, Anne Solberg, Stephan Oepen (vara Jan Tore Lønning), Ragnhild K. Runde, Josef Noll (vara Stian Løvold), Helga Nyrud, Erik Vesteraas, Kyrre Glette, Kristin Brænden, Stein Gjessing.

Forfall: Bjørn Erik Mørk, Stein Gjessing, Stian Løvold, Cecilie M. Sundet, Jan Tore Lønning

Fra administrasjonen møtte: Kristin Broch Eliassen, Kristin Bråthen, Mari Helén Varøy (referent)

Fra FuI: Ole Herman S. Elgesem

**Sak 1. Referatsaker/Orienteringssaker**

* Utdanningsleder orienterte om undervisningsreformen: Nå jobbes det med emnene i de tre første semestrene som skal gå fra høsten 2017. Emnekomiteene har sendt inn sine forslag til læringsmål og undervisnings- og vurderingsformer. Frist fakultetet 1. juni. Det jobbes også med overgangsordninger for emner og til masterprogrammene. Også frist 1. juni.
* Referat fra møte 7.april 2016 ble godkjent med endringer. Revidert versjon blir sendt ut med referatet fra dette møte.
* Digtal eksamen: Høsten 2016 vil det bli gjennomført digital eksamen i 9 emner ved IFI, blant annet i INF1000, INF1100 og INF1080. Våren 2016 gjennomføres det digital eksamen i 3 emner ett ITLED-emne, INF3510, INF2270. Det ble fremmet et ønske om å ha et felles møte for alle på IFI med erfaringer om bruk av digital eksamen.
* Kurskritikk høsten 2015: Fagutvalget i Informatikk (FuI) la frem kurskritikken for høsten 2015. Fortsatt en utfordring at ikke flere studenter svarer på kurskritikken. Emnene som trekkes frem positivt er INF2100 prosjektoppgave i programmering og INF1080 Logiske metoder for informatikk. Kurskritikken skal legges ut og sendes ut til UU etter å ha gjennomgått korrekturlesning og oppdatering.

**Sak 2. Opprettelse av emnet Systemer, krav og konsekvenser**

Det ble stilt spørsmål rundt antall timer undervist, eksamensordning**.**

**Forslag til vedtak:** Emnet Systemer, Krav og konsekvenser opprettes fom høsten 2017.

**Vedtak:** *Emnet Systemer, Krav og konsekvenser opprettes fom høsten 2017.*

**Sak 3. Opprettekse av emnet datateknologi**

**Forslag til vedtak:** Emnet Datateknologi opprettes fom høsten 2017.

***Vedtak:*** *Emnet sendes tilbake til emnekomiteen som skal se på konkrete læringsmål og se på emnet sammen med Robotikkemnet Digitalteknikk og datamaskiner.*

**Sak 4. Opprettelse av nye INF1000**

**Forslag til vedtak:** Emnet Nye INF1000 opprettes fom høsten 2017.

***Vedtak:*** *Emnet nye INF1000 opprettes med følgende endring. Læringsmålet «Kjenner du til programmeringsspråket Java» endres til: «Kjenner du til grunnleggende forskjeller mellom programmeringsspråkene Java og Pyhton».*

**Sak 5. Opprettelse av nye INF1010**

**Forslag til vedtak:** Nye INF1010 opprettes fom våren 2018.

***Vedtak:*** *Nye INF1010 sendes tilbake til emnekomiteen med følgende kommentarer: Emnekomiteen må se på antall læringsmål, emnet ser omfattende ut. Stiller vi med nok nye tanker til innhold i endringene som er foreslått, nye INF1010 ser veldig ut som dagens INF1010. Emnet må ses i sammenheng med INF1000 og INF2220. Spesielt studentene hadde innvendinger mot pensummengden som er for stor.* *Studentene har heller ikke hatt et medlem i emnekomiteen til INF1010 og har dermed ikke hatt muligheter til å komme med innspill på dette emne i prosessen. Videre må det også komme en beskrivelse av den nye varianten av INF1010 for de som tar INF1100.*

**Sak 6. Opprettelse av nye designemner**

**Forslag til vedtak:** Emnene INF1500, INF1510, INF2020 opprettes fom høsten 2017

***Vedtak:*** *INF1500 sendes tilbake til emnekomiteen for en gjennomgang/justering til spesielt i sammenheng med det nye SKK-emnet og overlapp mot eksisterende emner.*

*INF1510 opprettes fom høsten 2017, men overlapp mot eksisterende emner mangler, dette får utdanningsleder fullmakt til å utfylle.*

*INF2020 opprettes men overlapp mot eksisterende emner mangler, dette får utdanningsleder fullmakt til å utfylle.*

**Sak 7. Opprettelse av nye digital økonomi emner**

**Forslag til vedtak:** Emnene INF1120, INF1110, INF1100, INF1130 opprettes fom høsten 2017.

**Vedtak:** *Emnene INF1120, INF1110, INF1100, INF1130 sendes tilbake til emnekomiteen med følgende kommentarer: Alle emnene mangler vurderingsformer. Hvor mye informatikk er det i disse emnene? Dersom emnene skal ha en INF-kode må det være mer knyttet opp i mot teknologi og/eller informatikk, mer enn det som kommer frem i forslagene til emner. Emnene bør bli mer teknologirettet. Det må også vurderes overlapp mot emner ved SV-fakultetet f.eks INF1120 mot emnene STV2440/(1400) og INF1100 mot ECON emner, f.eks ECON2200, ECON1210/1500. Overlapp mot eksterne UiO emner må dermed ses på. Til INF1120 har Josef Noll følgende innspill Emnet bør utvide perspektivet til og ikke bare å gjelde enkeltmannsforetak, ikke nasjonen Norge. Hvordan håndtere kunnskap inn i digital økonomi f.eks. Josef Noll skal ta direkte kontakt med emnekomiteen for å gi innspill.*

**Sak 8. Opprettelse av nye programmeringsemner**

**Forslag til vedtak:** Emnene INF2220 og INF3130/4130 opprettes fom høsten 2017

***Vedtak:*** *Emnene INF2220 og INF3130/4130 sendes tilbake til emnekomiteen, emnet må ses mer i sammenheng med forslag til nye INF1010. Spm. Fra UU til emnekomiteen: Må programmeringsspråket være en del av læringsmålet? Hvorfor er Java valgt i dette emnet, når flere av delene er lettere i Pyhton? Tekstsøking må avveies mellom INF2220 og INF3130/4130. Hvor mye søking skal være i INF2220? Det ser ut til at det er en del overlapp mellom INF3130/4130 og andre emner som INF2220/2080, 3800 og 4820, hvor mye overlapp er det?*

**Sak 9. Opprettelse av nye robotikkemner**

**Forslag til vedtak:** Emnene Mekatroniske systemer, Digitalteknikk og datamaskiner opprettes fom høsten 2017.

***Vedtak:*** *Emnene sendes tilbake til emnekomiteen med følgende kommentarer: Emnene Digitalteknologi og Digitalteknikk og datamaskiner må ses i sammenheng slik at det ikke er overlapp. Komiteen bes vurdere å gjøre emnene om til obligatoriske emner? Slik det er nå er det tatt hensyn til at emnet digitalteknikk og datamaskiner ikke er obligatorisk for ELITE studenter ved Fysisk institutt, men er det mulig å se på det i programrådet for dette programmet? Overlapp mellom FYS1210 og Mekatroniske systemer må tas med/Vurderes. Skal studenter ved andre program ha muligheten til å ta emnet mekatroniske systemer?   
I tillegg kom det opp et ønske om at det kanskje er ønske om et eget Assembler emne, dette må eventuelt til programkomiteen for Robotikk.*

**Sak 10. Opprettelse av emner innen teoretisk informatikk**

**Forslag til vedtak:** INF1080, INF2080 og INF3170 forblir uendret

**Vedtak:** *Begrepet teoretisk informatikk er kun til intern bruk. Emnekomiteen for disse emnene må snakke med programkomiteen for I:PROSA, det er mulig et ønske fra Programkomiteen om å endre noe på INF1080. Utdanningsleder følger opp at emnekomiteen og Programkomiteen snakker sammen.*

**Sak 11. Nedleggelse av gamle emner og overlapp**

**Forslag til vedtak:** Emner nedlegges etter planen i vedlagte dokument

***Vedtak:*** *Emner nedlegges etter planen fremlagt i UU-møte 19.05.16*

**Generelt vedtak i sak 2-10: Utdanningsleder følger opp emnekomiteene og sørger for at de får tilbakemeldinger fra UU og at dette følges opp til neste UUmøte.**

**Sak 12. Løsninger av obligatoriske oppgaver på nett**

**Forslag til vedtak:** Det fattes ikke vedtak i diskusjonssaker

***Vedtak:*** *Utdanningsleder skal vurdere om det skal legges inn en anmodning i oblig.reglementet ved IFI i standardsetningen om plagiering at det ikke er ønskelig at obliger skal gjøres tilgjengelig.*

**Sak 13. Eventuelt**

* I InterAct prosessen har IFI fått godkjent den nye emnekoden IN som erstatning for INF

Oslo 25.05.16

Dag Langmyhr Mari Helén Varøy  
Utdanningsleder Referent UU